# Ortuellako geltokia

Ortuella Euskal Herriko Bizkaiko tren eta autobus geltoki bat da, Ortuella udalerrian kokatuta dagoena.
Geltokiaren eraikina 1892 urtean eraiki zen. Geltokia 1933ko uztailaren 16an ireki zen.

## Egoera

Geltokia honako burdinbide hauen ibilbidearen zati da:
* Bilbo — Muskiz: 7,300 kilometro-puntua

## Sarbideak

* Geltoki hiribidea, 168
* Geltoki hiribidea, 110

### Irisgarritasuna

Nahiz eta sarbidea irisgarria izan, nasa eta trenaren arteko tartea eta nasen arteko ibilbidea dela eta geltokiaren erabilera ez da irisgarria. Arartekoak argitaratutako irisgarritasuna eta garraioaren ikerketa-diagnosiaren arabera, «Mugikortasun Urriko Pertsona erabiltzaileak ezin du modu autonomoan nasa eta unitate mugikorraren plataformaren arteko desnibela libratu», «Burdinbide zerbitzuen eragileak ez dio Mugikortasun Urriko Pertsona erabiltzaileari bermatzen ibilgailutik igo edota jaistea» eta «Mugikortasun Urriko Pertsona erabiltzaileak ez du nasa batetik bestera ibiltzeko elementu mekaniko edota eraikuntza elementurik, eskaileradun lurpeko pasabidea zeharkatu behar da eta».
Irisgarritasuna :
| Lekua | Sarbidea |
| Geltokia | Geltoki hiribidea, 168 |
| Geltokia | Geltoki hiribidea, 110 |
| Nasak | 1. trenbidea |
| Nasak | 2. trenbidea |
| Trenak | 1. trenbidea |
| Trenak | 2. trenbidea |

## Historia

Eraikina 1892 urtean eraiki zuten, nahiz eta geltokia 1933ko uztailaren 16an inauguratu, Bilbo-Muskiz burdinbide Barakaldotik Muskizera tartea irekitzearekin batera.
2004ko abenduaren 31tik Renfe Operadorak linea ustiatzen du, Adif trenbide-instalazioen titularra den bitartean.

## Geltokia

Ortuella udalerriaren mendebaldean kokatzen da, Geltoki etorbidean eta Ekainak 28 parkearen (Geltoki parkea izena zuena 2018ra arte) aurrean. Bidaiarientzako eraikinak leihatiladun txarteldegiak (gaur egun erabilerarik gabekoak), txartel salmenta eta balioztatze makinak jasotzen ditu. Hiru trenbide ditu, eta horietatik bidaiarientzako zerbitzua bitan eskaintzen da, hirugarren trenbidea trenak baztertzeko erabiltzen den bitartean. Bi nasa ditu, bata albokoa eta bestea zentrala, biak markesinaz hornituta. Nasen arteko aldaketa trenbideak azpitik zeharkatzen dituen tunela erabilita egiten da, eta horretarako eskailerak daude. Geltokian trenak gurutzatzen dira.
2021ean fatxada eta estalkia birgaitu zituen Adifek, eraikinaren egoera zertxobait hobetuz.

## Zerbitzuak
### Aldiriko trenak

| Zerbitzua | Hasiera | Ibilbidea | Amaiera ⁠ |
| C-2 | Bilbo Abando | Zabalburu • Ametzola • Autonomia • Santimami • Olabeaga • Zorrotza • Lutxana–Barakaldo • Desertu–Barakaldo • Galindo • Trapaga • Trapagaran • Urioste • Sagrada Familia • Ortuella • Gallarta • Putxeta | Muskiz |

### Hiriarteko autobusa
## Erreferentziak

* ↑ (Gaztelaniaz) Babestutako ondasun eta eremuen katalogoa. , 26. or..
* ↑ EuroFerroviarios. «Ortuella (geltokia)» euroferroviarios.net (Noiz kontsultatua: 2020-05-05).
* ↑ (Gaztelaniaz) Ararteko. (PDF) Ortuella. (Noiz kontsultatua: 2018-06-30).
* ↑ (Gaztelaniaz) Spanish Railway. «Trianoko burdinbidea» (Noiz kontsultatua: 2013-10-04).
* ↑ (Gaztelaniaz) Spanish Railway. «Bilbotik Portugalete eta Muskizera» (Noiz kontsultatua: 2013-10-04).
* ↑ Iberiar Penintsulako Iparraldeko burdinbideak
* ↑ (Gaztelaniaz) «El lunes arrancan las obras para cubrir el parque Otxartaga de Ortuella» El Correo 2018-03-10 (Noiz kontsultatua: 2021-08-19).

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* ADIF enpresako web gunea
* RENFE enpresako web gunea
* Ortuellako Udalak onartutako Babestutako ondasun eta eremuen katalogoa
* Datuak: Q8357410
* Multimedia: Ortuella train station / Q8357410
iea  Bilboko Renfe Aldiriak :
| | Gallarta | Ortuella | Sagrada Familia | |
| Muskiz | | | | Bilbo–Abando |